﻿  OFERTA TURISTICĂ DIN ROMÂNIA: 1948–2010 DAN CONSTANTIN RĂDULESCU MANUELA SOFIA STĂNCULESCU tudiul de faţă prezintă o cercetare empirică ce analizează principalele evoluţii ale ofertei turistice din România din S două etape istorice: 1948–1989 şi 1990–2010. Prin metoda analizei documentelor au fost reconstituite seriile de timp pentru ultimii 63 de ani, pentru principalii indicatori privind capacitatea turistică şi utilizarea efectivă a acesteia, dar şi pentru unii indicatori referitori la cererea turistică şi rezultatele activităţii turistice. Pentru o imagine reprezentativă, studiul descrie principalele reglementări legislative şi aranjamente instituţionale care au influenţat dezvoltarea şi funcţionarea turismului în cele două etape istorice. turism, indicatori de aprovizionare al turismului, Cuvinte-cheie: politicile în turism. INTRODUCERE Conform definiţiei agreate la Conferinţa internaţională asupra turismului şi statisticii turismului, de la Ottawa, din iunie 1991, „Turismul se referă la activităţile unei persoane care călătoreşte în afara mediului său obişnuit, pentru mai puţin de o perioadă specificată de timp şi al cărei scop principal de călătorie este altul decât exercitarea unei activităţi remunerate la locul de vizitare”. Până în anii ’90, turismul a fost privit cu precădere prin prisma avantajelor sale economice: creşterea veniturilor, crearea de locuri de muncă sau valorificarea unor resurse originale (naturale, culturale etc.). Însă, concomitent cu consolidarea ideii de dezvoltare durabilă (1987), Organizaţia Mondială de Turism (OMT) împreună cu alte organisme ale ONU au dezvoltat conceptul de turism durabil (sau sustenabil), care a fost prezentat la Summitul de la Johannesburg din 2002. Turismul durabil, definit încă din 1991 de Uniunea Internaţională de Conservare a Naturii, Federaţia Mondială pentru Ocrotirea Naturii şi Federaţia Europeană a Parcurilor Naţionale şi Naturale, se referă la „dezvoltarea tuturor formelor de turism, managementul şi marketingul turistic care să respecte integritatea naturală, Adresele de contact ale autorilor: Dan Constantin Rădulescu, Manuela Sofia Stănculescu, Institutul de Cercetare a Calităţii Vieţii al Academiei Române, Calea 13 Septembrie, nr. 13, sector 5, 050711, Bucureşti, România, e-mail: manuelasofia@clicknet.ro. CALITATEA VIEŢII, XXIII, nr. 4, 2012, p. 299–326 300 DAN CONSTANTIN RĂDULESCU, MANUELA SOFIA STĂNCULESCU 2 socială şi economică a mediului, cu asigurarea exploatării resurselor naturale şi culturale şi pentru generaţiile viitoare” (Istrate şi alţii, 1996: 258). Din această perspectivă, impactul activităţilor de turism asupra populaţiei, comunităţilor şi mediului înconjurător a devenit centrul de interes, astfel încât dezvoltarea turismului să se realizeze echilibrat, în conformitate cu păstrarea echilibrului ecologic şi evitarea poluării sau a altor tipuri de impact negativ. Literatura de specialitate are în vedere mai multe tipuri de impact – politic, social, economic, cultural şi turistic – care se află în strânsă legătură cu calitatea vieţii populaţiei şi comunităţilor. Impactul social al turismului se referă la efectele directe asupra turiştilor şi populaţiei/comunităţilor din zonele de destinaţie, dar şi la impactul asupra nivelului de educaţie, cultură şi civilizaţie, asupra modului de utilizare a timpului liber, a legăturilor dintre comunităţi (sau naţiuni), precum şi a moştenirii culturale din zonele turistice. În contextul globalizării şi uniformizării, elementele cu specific tradiţional dau valoare unei zone, astfel încât dezvoltarea durabilă a turismului presupune păstrarea modului de viaţă tradiţional şi a identităţii socioculturale locale. Valorificarea prin turism a patrimoniului natural şi cultural al unei zone poate avea atât un impact social pozitiv, cât şi unul negativ. Pe de o parte, impactul social pozitiv la nivelul comunităţilor se referă la crearea de locuri de muncă (de unde noi oportunităţi de ocupare şi profesionalizare a forţei de muncă locale, cu precădere pentru grupurile defavorizate, precum tinerii sau femeile), dezvoltarea infrastructurii, creşterea încasărilor la bugetul local, diversificarea formelor de artizanat sau facilitarea integrării sociale prin schimburile interculturale între turişti şi populaţia gazdă. Pe de altă parte, impactul social negativ se referă la distrugerea treptată a modului de viaţă tradiţional, dezechilibrarea structurilor locale de putere sau adoptarea unor comportamente nocive (mai ales în rândul copiilor şi tinerilor). Cu alte cuvinte, dezvoltarea turismului duce la îmbunătăţirea calităţii vieţii unei comunităţi numai în măsura în care ţine cont de condiţiile locale specifice şi este realizată într-o manieră sustenabilă. Din nefericire, conform OMT (Forumul European de Turism, Malta, 2002), tendinţa actuală a guvernelor europene de a promova turismul mai mult pentru profituri economice decât pentru beneficiile sociale şi îmbunătăţirea calităţii vieţii va continua până în 2020. În articolul de faţă se are în vedere, în principal, turismul ca fenomen social, cultural şi economic, privit atât din perspectiva activităţii vizitatorilor, cât şi din aceea a ofertei, ca set de activităţi productive care asigură servicii vizitatorilor. Abordarea este una istorică, fiind avută în vedere evoluţia între anii 1948 şi 2010. , dar sunt avuţi Accentul este pus cu precădere asupra indicatorilor de ofertă turistică în vedere şi unii indicatori privind cererea turistică şi rezultatele activităţii turistice. Datele sunt culese din statisticile oficiale naţionale. În plus, studiul descrie principalele reglementări legislative şi aranjamente instituţionale care au influenţat dezvoltarea şi funcţionarea turismului atât în perioada comunistă (1948–1989), cât şi după 1990. 3 OFERTA TURISTICĂ DIN ROMÂNIA: 1948–2010 301 SCURT ISTORIC Poziţia geopolitică, alături de resursele umane şi materiale, specifice spaţiului românesc au determinat un interes corespunzător din partea principalilor actori politici europeni, dar şi a celor economici, pentru cunoaşterea şi controlarea zonei. De aceea, mai ales, după secolele XIV–XV, mulţi agenţi diplomatici, comercianţi, militari sau simpli călători au vizitat spaţiul românesc, înregistrând în scrierile lor informaţii preţioase despre pitorescul ţinuturilor româneşti, tradiţiile, moravurile şi 1 . comportamentul locuitorilor Au existat, de asemenea, şi întreprinderi similare din partea unor români; acelea de cunoaştere a unor teritorii străine – spătarul Nicolae Milescu în China, Dinicu Golescu în Ungaria, Austria şi Germania, sau exploratorul Iulius Popper în America de Sud. Procesele de modernizare şi progres au cuprins spaţiul românesc odată cu sfârşitul secolului al XVIII-lea. Acumulările şi dezvoltările înregistrate în plan economic şi social au determinat demararea unor prime iniţiative în plan turistic. Anume, dezvoltarea contactelor şi raporturilor comerciale ale spaţiului românesc cu restul Europei a generat o reală dezvoltare a construcţiilor de hanuri, hoteluri, restaurante, precum şi a reţelelor de căi rutiere, căi ferate, depozite, gări, porturi, material rulant feroviar, vehicole, nave de comerţ şi de pasageri. Astfel de facilităţi economice au uşurat, la rândul lor, iniţiative şi investiţii directe în turism, apte să valorifice imensul potenţial turistic românesc şi au fost relativ consonante cu întreprinderile similare din vestul şi centrul Europei. În primul rând, trebuie evidenţiate iniţiativele de popularizare a drumeţiilor şi călătoriilor în scopuri recreative şi sportive finalizate, fie în Transilvania, pe atunci 2 provincie a Imperiului Austro-Ungar, fie în Regatul României . În ceea ce priveşte regatul României, o primă iniţiativă s-a consumat în anul 1895, când, Arhimandritul Nifon, stareţul mânăstirii Sinaia, împreună cu Tache Ionescu, au înfiinţat Societatea Carpatină la Sinaia (Enciclopedia României, 1943: 177). Conform aceleiaşi surse, în 1903, din iniţiativa principelului Ferdinand şi a lui Alexandru Tzigara Samurcaş, s-a înfiinţat, la Bucureşti, Societatea Turiştilor Români, care a construit cabana Grindu, în munţii Piatra Craiului, şi a început editarea unui anuar turistic. O parte din membrii Societăţii Turiştilor Români au înfiinţat, la 15 martie 1921, Hanul Drumeţilor, transformat în 1925 în Touring Clubul României, cu care de altfel Societatea Turiştilor Români a fuzionat în 1931. 1 Pot fi citaţi, în acest sens, călători şi savanţi europeni, care au vizitat teritoriul de astăzi al României, precum, Bandini, Pian del Carpini, Dupont, Lescalopier, Del Chiaro sau Vaillant. 2 Spre exemplu, în 1873, a fost înfiinţată, cu scopul promovării excursiilor şi ascensiunilor montane, Societatea Alpină Transilvăneană, cu sediul la Braşov (Bărănescu, 1973: 26). Au urmat, în vederea îndeplinirii unor programe similare, Societatea Carpatină Ardeleană, de la Sibiu, în 1880, precum şi Societatea Carpatină Ardeleană, înfiinţată la Cluj, în 1890 (ibidem). 302 DAN CONSTANTIN RĂDULESCU, MANUELA SOFIA STĂNCULESCU 4 În 1921, Emil Racoviţă a înfiinţat Frăţia Munteană, organizaţie similară ca scopuri cu Touring Clubul României, cu care a şi fuzionat în 1933. În 1926, a fost înfiinţat Oficiul Naţional de Turism, ca organism privat de propagandă şi dezvoltare a turismului. Acesta a fost transformat prin lege, în 1936, într-un organism de stat, subordonat Ministerului de Interne (ASE, 1978: 38), cu atribuţii de îndrumare şi control în domeniul turismului intern şi internaţional. În vederea promovării turismului şi a atragerii turiştilor străini, prin Jurnalul Consiliului de Miniştri nr. 836, publicat în Monitorul Oficial nr. 166, din 22 martie 1933, s-a hotărât scutirea şi reducerea taxelor consulare pentru automobiliştii şi turiştii străini, care vizitau România cel puţin cinci zile, în scopuri turistice sau balneare (Biblioteca legilor uzuale adnotate, 1933). În concluzie, până în 1948, în principal din iniţiative private, dar şi la intervenţia autorităţilor statului, s-a reuşit iniţierea unor prime măsuri de încurajare a turismului, concretizate prin înfiinţarea primelor rezervaţii naturale, editarea de anuare turistice, atlase şi hărţi turistice, marcarea traseelor turistice montane şi construirea unor vile, cabane, adăposturi turistice şi hoteluri în zone montane de interes, precum Sinaia, Predeal, Poiana Ţapului, Tuşnad, Sibiu, Ceahlău, Parâng, Retezat sau Bucovina, alături de dezvoltarea capacităţilor de cazare în staţiuni balneoclimaterice la Techirghiol, Herculane, Olăneşti, Govora (Enciclopedia Română, 1930: 134). A început, de asemenea, amenajarea turistică a unor staţiuni de pe litoralul românesc, la Mamaia, Carmen Sylva, Mangalia, Balcic (Enciclopedia României, 1943: 206). Deşi în mai mică măsură, facilităţi turistice au fost dezvoltate şi în mediul rural – în anul 1950 se aflau în administrarea Confederaţiei Generale a Muncii un număr de 60 de vile, cabane şi adăposturi în localităţi rurale montane şi o cabană în zona de deal (Podgoria Aradului) (Turismul de iarnă, 1950: 79). Pentru diferitele categorii de salariaţi, erau propuse ca modalităţi de activităţi turistice, recreative, organizarea de excursii cu trenul, cu autobuzul, cu navele pe Dunăre, sau pe jos pentru distanţele scurte, ca şi organizarea de petreceri câmpeneşti în aer liber, despre care se considera că reprezintă o cale sigură pentru educaţia turistică (Pentru o largă dezvoltare a turismului, 1952: 5). În acest scop, în 1949 funcţionau deja cinci trenuri speciale care se organizau, la sfârşit de săptămână, dinspre Bucureşti spre localităţi cu potenţial turistic, precum Snagov, Mangalia, Vasile Roaită, Brăila, Cheia, Cumpăna, iar numărul lor a crescut la 11, din 1950 (ibid.: 14). Similar, din restul ţării erau organizate, tot la sfârşit de săptămână, un număr de 12 trenuri speciale spre Bucureşti (ibidem). Dezvoltarea capacităţilor de cazare şi a infrastructurii de transport au permis sporirea constantă a numărului de turişti care îşi petreceau concediile de odihnă în zone precum Stâna de Vale, Schitu, Lereşti, Mărginimea Sibiului, Agapia, Văratec, Durău, Dervent, Poiana Ţapului, Timişul de Sus, Dârste, Feldioara, Râşnov, Bodoc, Malnaş, Bicsad, Lacul Roşu, Tuzla, aşa cum arăta publicaţia de specialitate Romania Tourist Itineraries (1957). După 1948, potenţialul turistic românesc a fost mai bine cunoscut şi utilizat, aşa cum arătăm în capitolele următoare. 5 OFERTA TURISTICĂ DIN ROMÂNIA: 1948–2010 303 EVOLUŢIILE TURISMULUI ÎNTRE 1948 ŞI 1989 Deşi perioada 1948–2010 nu este foarte îndelungată, analiza capacităţii turistice este împărţită, în acest articol, în două etape: 1948–1989 şi 1990–2010, dată fiind atât evoluţia istorică generală, cât şi cea înregistrată la nivelul subiectului tratat – turismul românesc. Mediul politic, legal şi instituţional Naţionalizarea întreprinderilor economice, comerciale, băncilor şi societăţilor de transport rutier, hotărâtă la 11 iunie 1948 şi realizată în cursul anilor 1949–1950, a determinat trecerea în proprietatea statului şi a unităţilor hoteliere existente, care prestaseră anterior servicii turistice în beneficiul turiştilor români şi străini. O parte dintre aceste unităţi şi-au menţinut funcţiile iniţiale, iar restul au devenit locuinţe de protocol, cămine studenţeşti sau sedii ale unor instituţii administrativ-economice. Odată trecute în proprietatea statului, unităţile care şi-au păstrat profilul turistic au fost repartizate fie gospodăriei PMR (Partidul Muncitoresc Român), fie ministerelor şi instituţiilor administraţiei centrale şi locale de stat, fie unor uniuni de creaţie, fiind conduse şi organizate în baza stipulaţiilor Decretului nr. 199 din 1949, asemenea celorlalte unităţi economice. S-a constituit, astfel, o reţea naţională de unităţi turistice proprietate de stat şi cooperatistă, formată din hoteluri, restaurante, cabane, vile, case de odihnă, tabere de copii, elevi, studenţi, sanatorii şi spaţii de cazare balneoclimaterice. În primii ani de după 1948, în funcţionarea unităţilor de turism a prevalat organizarea de acţiuni menite să antreneze categoriile de funcţionari, muncitori, ţărani cooperatişti şi familiile acestora în excursii, serbări câmpeneşti, concedii de odihnă şi concedii medicale, ce urmăreau recuperarea şi consolidarea capacităţii de muncă a acestora. Erau, astfel, puse în practică de către unităţile turistice existente dispoziţiile Hotărârii Biroului Politic al CC al PMR din 1949, „asupra stimulării şi dezvoltării continue a culturii fizice şi a sportului”, care stipula că „turismul este unul din sporturile de bază, care mobilizează sute de mii de oameni, la o activitate sănătoasă în aer liber, pentru făurirea unor oameni puternici, rezistenţi, cu calităţi fizice şi intelectuale ridicate, pregătiţi pentru o muncă de înaltă productivitate şi pentru apărarea patriei” (Îndrumător turistic, 1954: 3). În cadrul controlului strict exercitat asupra întregii societăţi româneşti, a fost instituit un întreg sistem de acte normative menite să asigure temeiul legal al funcţionării unităţilor de profil turistic. Totodată, iniţiativele recreativ turistice erau prezentate ca fiind mari succese ale noului regim, deşi în realitate erau bazate pe clădiri, echipamente şi instalaţii confiscate de la proprietari privaţi, care erau utilizate în mod discriminatoriu doar pentru unele categorii de populaţie – ţăranii individuali, micii meseriaşi şi liber profesioniştii fiind excluşi. Propaganda oficială supradimensiona latura recuperatorie a turismului, ca o modalitate de garantare a 304 DAN CONSTANTIN RĂDULESCU, MANUELA SOFIA STĂNCULESCU 6 unor cetăţeni apţi de muncă, funcţie evident însemnată a turismului, dar cu neglijarea aspectelor sale recreativ-educative. Unităţilor deja existente în 1948 şi trecute în proprietatea statului, li s-au adăugat, mai ales după 1955, o serie de noi capacităţi turistice construite în zonele cu potenţial turistic. Coordonarea în plan naţional a înfiinţării, organizării şi funcţionării unităţilor turistice era asigurată de Confederaţia Generală a Muncii şi, respectiv, de Asociaţia de Cultură Fizică şi Sport din RPR (Republica Populară Română), (ACFS), prin intermediul Serviciilor de Turism şi Excursii regionale şi raionale şi, respectiv, Birourile de Turism şi Excursii ce se constituiau la nivelul instituţiilor şi unităţilor economice. Întrucât o astfel de reţea greoaie, cu multiple raporturi de subordonare, a generat o structură birocratică ineficientă şi o funcţionare defectuoasă a unităţilor turistice au fost operate, ulterior, unele modificări. Într-o primă etapă, a fost înfiinţat Oficiul Naţional de Turism Carpaţi (desfiinţat în 1948), prin HCM nr. 1781, din 18 august 1955, ca o întreprindere economică de stat, subordonată Ministerului Comerţului Exterior şi care subordona, la rândul său, unităţi economice cu profil turistic, sucursale, filiale teritoriale, agenţii şi birouri de turism în ţară şi în străinătate, având misiunea să realizeze convenţii internaţionale cu firme de turism din străinătate pentru aducerea de turişti străini în România şi, respectiv, organizarea de călătorii pentru grupuri de turişti români în străinătate (HCM nr. 1781, din 18 august 1955). În anul 1959, având în vedere îmbunătăţirea funcţionării activităţii de turism intern, s-a decis prin HCM nr. 86 că: „ONT Carpaţi îşi extinde activitatea preluând întreaga bază materială a turismului şi capătă totodată şi sarcina organizării de activităţi turistice interne”. Se decidea, totodată, scoaterea ONT Carpaţi de sub tutela Ministerului Comerţului Exterior şi subordonarea sa Uniunii de Cultură Fizică şi 3 Sport (UCFS) . De menţionat că, în activitatea practică, unităţile turistice nu au fost avantajate de acest aranjament instituţional, Uniunea de Cultură Fizică şi Sport având cu totul alte interese şi ţeluri, legate de promovarea sportului şi, nicidecum, de organizarea turismului intern sau internaţional. În acelaşi timp, în plan administrativ- teritorial s-a decis, prin Decretul nr. 570 din 30 decembrie 1958, trecerea oraşelor Vasile Roaită, Techirghiol şi a comunelor Agigea, Ovidiu, Năvodari în subordinea oraşului Constanţa, în vederea unei mai bune exploatări balneoclimaterice a zonei de litoral maritime (Buletinul Oficial, nr. 1, din 14 ianuarie 1959). În consecinţă, activitatea turistică din România a fost din nou reorganizată, fiind pusă în întregime în subordinea şi coordonarea Oficiului Naţional de Turism, ca „organ central al administraţiei de stat care înfăptuieşte politica statului în domeniul turismului”, prin dispoziţiile Decretului Consiliului de Stat nr. 32, din 27 ianuarie 1967 (Buletinul Oficial al RSR, an III, partea I, 2 februarie 1967). Un an mai târziu, prin legea nr. 9 din 9 mai 1968, se decidea aprobarea de construire, de către populaţie, cu sprijin de la stat în credite şi materiale de construcţii, 3 Colecţia de HCM, Anul VIII, nr. 11, 15 februarie 1959. 7 OFERTA TURISTICĂ DIN ROMÂNIA: 1948–2010 305 de case proprietate personală de odihnă sau turism„în localităţile balneoclimaterice la munte sau la mare, precum şi în alte locuri turistice” (ibidem, an IV, partea I, 9 mai 1968). Tot în anul 1968 a fost autorizată înfiinţarea Biroului de Turism pentru Tineret ca organ central specializat al CC al UTC, cu personalitate juridică, însărcinat cu stimularea şi facilitarea turismului în rândul tuturor categoriilor de tineri, în principal prin organizarea de excursii şi tabere pentru studenţi şi tineri salariaţi (ibidem, an IV, partea I, 30 septembrie 1968). În final, în decembrie 1970, prin Decretul nr. 539, s-a hotărât înfiinţarea Ministerului Turismului, cu „sarcina de a înfăptui politica partidului şi statului în domeniul turismului în RSR” prin preluarea şi subordonarea ONT şi a tuturor unităţilor de profil din compunerea acestuia (Buletinul Oficial al RSR, Colecţia de Legi şi Decrete, IV, 1970: 132). Nou-creatului minister i se subordonau, la nivelul fiecărui judeţ, Oficii Judeţene de Turism (OJT), ce coordonau toate unităţile turistice existente pe raza respectivului judeţ, la care se adăugau ONT Carpaţi Braşov, ONT Carpaţi Bucureşti, ONT Litoral, pentru coordonarea activităţii de turism intern şi internaţional pentru staţiunile montane şi de litoral. Ulterior, principalele organizaţii politice şi obşteşti: UTC, UGSR, UCECOM, UNCAP au fost obligate să organizeze acţiuni permanente de stimulare a activităţilor recreativ-turistice, ca urmare a emiterii Decretului nr. 149, din 27 aprilie 1976, care stipula la articolul 1: „În RSR, turismul de masă, formă importantă de organizare a recreării şi odihnei active, de întărire a sănătăţii, de educare a oamenilor muncii, a tineretului, constituie un însemnat obiectiv al politicii partidului şi statului nostru” (Barbu, coord., 1981: 216). Deci, în perioada 1948–1976, a fost realizat un întreg dispozitiv instituţional legislativ, în domeniul turismului, cu efecte până în 1989 asupra înfiinţării, organizării şi funcţionării de unităţi de profil. De la naţionalizarea unităţilor turistice şi atribuirea acestora unor organisme şi instituţii administrative, economice, culturale, artistice şi ştiinţifice, s-a ajuns la gruparea unităţilor ce păstraseră atribuţii turistice, într-o singură unitate economică, ONT Carpaţi, mai întâi subordonată Ministerului Comerţului Exterior, ulterior autonomă, pentru ca, în final, să se decidă înfiinţarea unui organism guvernamental specializat – Ministerul Turismului, care conducea şi coordona întreaga reţea de unităţi de profil şi care putea asigura dezvoltarea şi modernizarea unităţilor din subordine, prin bugetul propriu de venituri şi cheltuieli. Dezvoltarea şi activitatea unităţilor turistice Modificările instituţional-legislative asupra unităţilor turistice, operate în principal după 1955, au produs o serie de efecte pozitive legate de funcţionarea în ansamblu a reţelei de profil din România, inclusiv în ceea ce priveşte extinderea şi modernizarea acesteia. De aceea, în 1972, spre exemplu, ponderea salariaţilor din turism reprezenta 0,8% din totalul salariaţilor, faţă de numai, 0,3%, în 1965 306 DAN CONSTANTIN RĂDULESCU, MANUELA SOFIA STĂNCULESCU 8 (Barbu, coord., 1973: 24). De asemenea, după 1965, au fost înregistrate creşteri semnificative ale încasărilor din turismul internaţional şi turismul intern. Tabelul nr. 1 Dinamica încasărilor din turismul internaţional şi intern al României, comparativ cu dinamica venitului naţional, a producţiei globale industriale şi exportului de mărfuri (%) 1965 1970 1972 Venitul naţional 100 195 180 Producţia globală industrială 100 259 219 Exporturile de mărfuri 100 167 217 Încasări din prestări efectuate pentru turişti străini 100 175 404 Încasări din turismul intern 100 145 291 Sursa: Barbu, coord., 1973, p. 36. Corespunzător, în perioada 1965–1979, indicatorii turistici specifici acelor ani, respectiv circulaţia turistică şi volumul încasărilor din turism, înregistrau, de asemenea, evoluţii pozitive. Tabelul nr. 2 Evoluţia circulaţiei interne şi a volumului încasărilor din turismul intern 1965 1970 1975 1979 Circulaţia turistică internă (mii persoane) 1238 2186 3272 4461 Încasări din turismul intern (milioane lei) 159 299 634 1061 Sursa: Barbu, coord., 1973, p. 37. De menţionat faptul că, în ciuda gravei crize ce a lovit economia românească după anii 1975–1980, sectorul turistic a continuat să înregistreze evoluţii pozitive atât în ceea ce priveşte sporirea capacităţilor funcţionale, cât şi circulaţia turistică. Spre exemplu, în primul trimestru al anului 1988, în unităţile de profil aflate în subordinea Ministerului Turismului era înregistrată o circulaţie turistică de circa 3,5 milioane persoane, adică aproximativ 15% din populaţia de atunci a ţării (fără turiştii înregistraţi în unităţile de turism balnear) (Donoaica, 1989: 7). În cadrul proceselor generale ce au caracterizat evoluţia turismului românesc între 1948 şi 1989 se regăsesc, evident, şi unităţile de profil din localităţile rurale. Specialiştii din domeniu evidenţiază şi pentru România faptul că turismul rural „a apărut ca o reacţie, urmărind revitalizarea zonelor rurale abandonate, ca urmare a migrării populaţiei spre zone urbane şi, datorită nevoii tot mai mari a populaţiei urbane de revenire într-un mediu odihnitor, recreativ, nepoluat. Mediul rural se afirmă ca o nouă realitate turistică, diferită de cea de tip tradiţional şi răspunde mai bine exigenţelor în creştere manifestate de consumator pentru evadarea spre o viaţă în aer liber, produse turistice mai ieftine, familiarizarea cu activităţile rurale, artizanale” (ASE, 1978: 95). Spre exemplu, în anul 1957 erau înregistrate 14 localităţi rurale în 9 OFERTA TURISTICĂ DIN ROMÂNIA: 1948–2010 307 zona de munte şi de litoral ce adăposteau unităţi turistice (Romania Tourist Itineraries, 4 1957) . Numărul acestor localităţi cu funcţii de staţiuni turistice a sporit la 25 în jurul anilor 1984–1986 (Istrate, 1986: 55). De altfel, încă înainte de 1985, specialiştii identificaseră pe teritoriul României un număr de 30 de zone cu înalt potenţial turistic şi balneoclimateric (Bonifaciu, 1985: 64). Tabelul nr. 3 5 Reţeaua unităţilor turistice în anii 1970–1989 (număr unităţi turistice) 1970 1980 1989 TOTAL, din care 2385 3190 3490 Hoteluri şi moteluri 497 707 828 Hanuri turistice 34 105 134 Cabane turistice 181 200 229 Popasuri turistice 177 187 219 Case de odihnă 1309 1531 1525 Tabere de copii şi elevi 76 152 218 Unităţi şcolare 63 279 296 Locuinţe contractate de cetăţeni 48 29 41 Sursa: INS, 1990. Note: * În 1975, unităţile şcolare sunt înregistrate împreună cu taberele de copii şi elevi. Totalitatea locuinţelor contractate de cetăţeni într-o localitate era considerată o unitate turistică din punct de vedere statistic. Tabelul nr. 3 arată că după reorganizarea legislativ-instituţională a sectorului, din 1970, numărul total al unităţilor turistice a crescut de la mai puţin de 2 400 la aproape 3 500 în 1989. Cele mai importante creşteri au înregistrat hanurile turistice, taberele de copii şi elevi, unităţile şcolare cu capacităţi de cazare turistică, precum şi hotelurile, motelurile. Astfel, în 1989, numărul unităţilor şcolare cu capacităţi de cazare turistică era de aproape cinci ori mai mare decât cel din 1970, numărul hanurilor era de patru ori mai mare, iar numărul taberelor de copii şi elevi era de aproximativ trei ori mai mare. Celelalte categorii de unităţi turistice au înregistrat creşteri de nivel mai redus. Oricum, după 1990, trei categorii de unităţi – casele de odihnă, unităţile şcolare cu capacităţi de cazare turistică şi locuinţele contractate de cetăţeni – au dispărut complet. O dată cu creşterea numărului de unităţi a sporit substanţial capacitatea de cazare turistică, de la mai puţin de 250 mii locuri, în 1970, la aproape 419 mii locuri, în 1989, cu valori chiar mai ridicate în anii 1987 şi 1988. Hotelurile şi motelurile au înregistrat constant sporuri la capacitatea de cazare între 1970 şi 1989, numărul locurilor de cazare în unităţi turistice fiind de aproape două ori mai mare în 1989 prin comparaţie cu starea iniţială din 1970. În celelalte 4 De fapt, înregistrarea unităţilor turistice s-a făcut cu începere din anul 1970. Anterior anului 1970 era înregistrat doar numărul beneficiarilor de concedii de odihnă, tabere de copii şi elevi. 5 Deoarece în cursul perioadei 1948–1989, înregistrările statistice oficiale referitoare la turismul din România s-au făcut doar per totalul ţării şi nu pe medii rezidenţiale, nu pot fi prezentate situaţii de detaliu privind evoluţia unităţilor turistice din rural/urban. 308 DAN CONSTANTIN RĂDULESCU, MANUELA SOFIA STĂNCULESCU 10 categorii de unităţi, numărul locurilor de cazare a înregistrat mici fluctuaţii, dar pe total perioadă 1970–1989, a cunoscut de asemenea o creştere semnificativă, mai ales în cadrul hanurilor turistice (o creştere de aproape 574%), a unităţilor şcolare cu capacităţi de cazare turistică (creştere de 381%) şi a taberelor de copii şi elevi (300%). Singura reducere a numărului de locuri de cazare a fost înregistrată la nivelul locuinţelor contractate de cetăţeni, care după ce au crescut în anii ’70, s-au redus considerabil în anii ’80. De altfel, cum am menţionat deja, unităţile şcolare cu capacităţi de cazare turistică şi locuinţele contractate de cetăţeni (precum şi casele de odihnă) au dispărut după 1990. Tabelul nr. 4 Capacitatea de cazare turistică în perioada 1970–1989 (număr de locuri) 1970 1980 1989 TOTAL, din care: 248 434 404 432 418 944 Hoteluri şi moteluri 85 511 146 531 168 895 Hanuri turistice 1 395 7 208 8 013 Cabane turistice 10 834 12 651 12 325 Popasuri turistice 42 845 53 566 47 212 Case de odihnă 48 953 47 491 49 009 Tabere de copii şi elevi 17 871 37 340 53 901 Unităţi şcolare 15 211 63 631 57 981 Locuinţe contractate de cetăţeni 25 814 36 014 21 608 Sursa: INS, 1990. Notă: * În 1975, unităţile şcolare sunt înregistrate împreună cu taberele de copii şi elevi. Creşterea capacităţii de cazare a fost asociată cu dezvoltarea turismului intern şi mărirea de peste două ori a numărului total de turişti interni cazaţi în unităţile turistice de odihnă şi tratament (de la peste 5,4 milioane, în 1970, la aproape 11,6 milioane, în 1989). Tabelul nr. 5 Numărul de turişti interni cazaţi în unităţile de cazare turistică de odihnă şi tratament balnear în anii 1970–1989 (mii persoane) 1970 1980 1989 TOTAL, din care: 5 444 10 154 11 597 Hoteluri şi moteluri 3 641 6 671 8 028 Hanuri turistice 125 757 685 Cabane turistice 385 662 609 Popasuri turistice 309 711 758 Case de odihnă 726 918 1 044 Tabere de copii şi elevi 76 197 324 Unităţi şcolare 27 115 69 Locuinţe contractate de cetăţeni 155 123 80 Sursa: INS, 1990. Notă: * Lipsă date. 11 OFERTA TURISTICĂ DIN ROMÂNIA: 1948–2010 309 În mod constant, cei mai mulţi turişti interni se cazau în hoteluri, moteluri sau case de odihnă. Totuşi, de-a lungul timpului, a crescut semnificativ numărul turiştilor care optau pentru cazare în hanuri sau popasuri turistice (de aproximativ 5,5 ori, respectiv 2,5 ori). De asemenea, prin promovarea turismului în şcoli şi investiţii în tabere şcolare, numărul copiilor cazaţi în astfel de unităţi a crescut de peste patru ori, de la 76 mii, în 1970, la 324 mii, în 1989. Aşadar, în ciuda efectelor severe ale crizei regimului totalitar din anii ’80, care au afectat şi turismul, s-a reuşit ca până în 1989 să se menţină reţeaua de profil în funcţiune, chiar cu rezultate pozitive în ceea ce priveşte indicatorii de profil, precum – număr de unităţi, număr de locuri de cazare, număr de turişti interni cazaţi. Evoluţiile pozitive devin cu atât mai evidente atunci când sunt puse în comparaţie cu situaţia din perioada anterioară anului 1970. Tabelul nr. 6 Numărul persoanelor* care au beneficiat de odihnă şi tratament balnear în anii 1950–1965 (mii persoane) 1950 1955 1960 1965 TOTAL 267 716 581 720 Din care: din staţiuni balneoclimaterice 201 308 457 629 Din care: la odihnă 126 146 231 318 La tratament balnear 75 162 226 311 În tabere de copii şi elevi 66 108 124 91 Sursa: INS, 1971. Notă: * Nu sunt incluse persoanele cazate în unităţi turistice de odihnă şi la persoanele particulare. Datele prezentate anterior demonstrează că măsurile legislativ-organizatorice au permis ca, după perioada 1965–1970, reţeaua turistică din România să sporească şi să se diversifice. Prin urmare, rezultatele în plan financiar au crescut considerabil, de la 75 milioane lei, în 1950, la 2 500 milioane lei, în 1989. Sporurile înregistrate mai ales între 1960 şi 1980 au fost urmarea investiţiilor în unităţi turistice, care au permis ca un număr permanent în creştere de unităţi de profil să asigure deservirea unui număr tot mai mare de turişti. Pe de altă parte, creşterea numărului de turişti interni nu a fost determinată doar de politicile din domeniul turismului, dar şi prin dezvoltarea infrastructurii de transport feroviar şi rutier, a reţelelor de poştă, telegraf, telefon, a reţelei comerciale, precum şi de modernizarea mediului rural (electrificare, canalizare, apă potabilă) şi a infrastructurii sociale (unităţi culturale, de învăţămât şi de sănătate publică). Spre exemplu, unităţile comerciale de deservire a populaţiei, după o contracţie în perioada 1948–1960, au înregistrat, ulterior, o tendinţă constantă de creştere. Pe fondul naţionalizării, confiscării şi desfiinţării unităţilor comerciale private, precum şi al reorganizării unităţilor comerciale de stat în unităţi mai puţine, dar de dimensiuni mai mari, numărul de unităţi comerciale cu amănuntul şi de alimentaţie publică a 310 DAN CONSTANTIN RĂDULESCU, MANUELA SOFIA STĂNCULESCU 12 scăzut de la peste 108 mii, în 1948, la sub 51 mii, în 1960. Ulterior, acesta a depăşit 82 mii, în 1989 (INS, 1990). Volumul vânzărilor cu amănuntul a crescut constant 6 . Scăderi ale volumului de între 1948 şi 1989, cu un ritm mult mai lent în anii ’80 vânzări au fost înregistrate în ultimii ani ai deceniului 1980 cu precădere de unităţile comerciale cooperatiste şi de unităţile din mediul rural, care sunt importante mai ales pentru consecinţele în cadrul transformărilor de după 1990. Tabelul nr. 7 Volumul şi structura serviciilor prestate populaţiei de către unităţile de stat şi cooperatiste (milioane lei – tarifele fiecărui an) 1950 1960 1970 1980 1989 Prestări servicii total, din care: 2 745 6 129 16 670 42 646 69 601 Cazare hotelieră turism şi agrement – milioane lei (preţuri curente) 75 191 850 1 444 2 500 – % prestări servicii 2,73 3,11 5,09 3,38 3,59 Sursa: INS, 1990. A crescut substanţial numărul localităţilor ţării racordate la reţelele de poştă, telegraf şi telefon. Tabelul nr. 8 Numărul unităţilor de poştă, telegraf şi telefon 1950–1989 (număr unităţi) 1950 1960 1970 1980 1989 Total ţară 1 579 4 631 5 551 5 121 4 596 Localităţi rurale 1 343 4 102 4 884 4 268 3 751 Sursa: INS. Notă: Faptul că, numeric unităţile de poştă, telegraf şi telefon scad, după 1965, atât pe totalul ţării, cât şi în localităţile rurale se explică prin procesele de sistematizare administrativ-teritorială, care au determinat scăderea numărului de sate şi comune. Investiţii semnificative au fost îndreptate spre dezvoltarea infrastructurii de transport. Lungimea căilor ferate în exploatare a sporit de la 10 853 km, în 1950, la 11 343 km în 1989. Dar elementul cel mai important îl reprezintă sporul înregistrat de căile ferate electrificate, care a reprezentat un puternic factor de creştere a numărului de călători, inclusiv de turişti. Similar, lungimea căilor rutiere a înregistrat rezultate pozitive, în ceea ce priveşte mai ales capitolul drumuri modernizate, de la 3 625 km, în 1956, la 16 435 km, în 1989, fapt ce a favorizat, de asemenea, procesul de sporire a numărului de utilizatori (INS, 1990). De notat că drumurile publice judeţene şi comunale au scăzut ca 6 De la 9 915 milioane lei, în 1948, la 13 650 milioane lei, în 1950, 39 849 milioane lei, în 1960, 93 667 milioane lei, în 1970, 213 085 milioane lei, în 1980, respectiv 297 343 milioane lei, în 1989 (indiferent de forma de proprietate a unităţii comerciale, sume în preţuri curente, date INS, 1990). 13 OFERTA TURISTICĂ DIN ROMÂNIA: 1948–2010 311 789 lungime, dar, din acestea, drumurile modernizate, precum şi cele asfaltate, au sporit. 10 au sporit ca lungime. În aceste condiţii, Per totalul României, drumurile publice asfaltate transportul de călători, deci inclusiv transportul turiştilor, s-a dezvoltat considerabil. Tabelul nr. 9 Lungimea căilor ferate în exploatare în România 1938 – 1989 (km) 1938 1950 1960 1970 1980 1989 Total căi ferate, din care: 9 900 10 853 10 981 11 012 11 110 11 343 Electrificate 58 58 58 494 2 367 3 654 Sursa: INS, 1990. De asemenea, după 1950 s-au întreprins lucrări însemnate în vederea electrificării satelor. Astfel, numărul de sate electrificate a sporit de la 443 în 1948, la 11 932, în 1975 (INS, 1957 şi 1976). Similar, a sporit numărul localităţilor rurale racordate la reţelele publice de canalizare de la doar una, în 1950, la 280 localităţi rurale înregistrate în 1989. În acelaşi timp, a crescut numărul localităţilor rurale racordate la reţelele de distribuire a apei potabile de la doar 13 în 1950 la 2 041 astfel de localităţi, în 1989 (INS, 1957 şi 1989). Aspectele prezentate în paginile anterioare îngăduie concluzia că, în etapa 1948– 1989, turismul românesc a cunoscut un proces de reglementare, extindere, diversificare şi modernizare, ceea ce a dus la dezvoltarea sectorului şi creşterea contribuţiei sale la produsul naţional, cu efecte sociale importante la nivelul populaţiei şi comunităţilor. O ultimă precizare este însă necesară. Date statistice privind calitatea serviciilor de turism (conform indicatorilor de nivel al deservirii, conform e.g. Ionescu, 2000; Hapenciuc, 2003), care să reflecte varietatea ofertei, calitatea prestaţiei, gradul de confort al unităţilor de cazare, promptitudinea servirii sau satisfacţia turiştilor nu sunt disponibile. Oferta internă era mai degrabă limitată la bilete de odihnă şi tratament, acordate prin sindicatele întreprinderilor de stat, şi la bilete în tabere pentru elevi şi studenţi, acordate de unităţile de învăţământ. În paralel, în anumite zone turistice, s-a dezvoltat şi un turism pe cont propriu care nu era însă nici reglementat şi nici încurajat. Cu privire la promptitudinea şi calitatea servirii sau la confortul unităţilor de cazare, calitatea serviciilor turistice s-a deteriorat simţitor în anii ’80. Mărturiile referitoare la viaţa în anii ’80 (Muzeul Ţăranului Român, 2003) descriu reţeaua turistică ca fiind extrem de eterogenă. Hotelurile, indiferent de clasificarea după stele, variau între „mizerabile”, „fără clienţi, dar plin de gândaci” (cu precădere, unităţile de cazare din afara zonelor turistice sau unităţile de confort trei) la cele rezervate aproape exclusiv turiştilor străini, care ofereau servicii de calitate pentru că „se plătea în valută” (cu precădere, unităţi de pe litoral sau din staţiuni precum Poiana Braşov). Oricum, „atunci (în anii ’80) mai putea omu’ să plece în concediu pe undeva, acuma… […] Se 7 De la 66 460 km, în 1956, la 58 133 km, în 1989 (INS, 1990). 8 De la 1 720 km, în 1965, la 3 910 km, în 1989 (INS, 1990). 9 De la 11 192 km, în 1975, la 18 568 km, în 1989 (INS, 1990). 10 De la 13 163 km, în 1975, la 20 458 km, în 1989 (INS, 1990). 312 DAN CONSTANTIN RĂDULESCU, MANUELA SOFIA STĂNCULESCU 14 dădeau bilete de odihnă de la întreprinderi, cu jumătate de preţ. Cele bune le luau cei care aveau funcţii de conducere, ca şi acuma, celelalte le luau salariaţii simpli, dacă le convenea perioada şi zona. Rămâneau şi multe bilete nedate. […] Toată lumea se descurca…, te duceai şapte, opt zile pe cont propriu la mare, dup-aia te duceai şi la munte două, trei, patru zile. Acum nu-şi mai permite nimeni…” (ibid: 62). EVOLUŢIILE TURISMULUI ÎN PERIOADA 1990–2010 Impactul tranziţiei postcomuniste După decembrie 1989, România a trecut prin profunde transformări politice, sociale şi economice. În plan economic, încetineala cu care au fost legiferate şi, mai ales, aplicate reformele legate de privatizarea şi structurarea unei economii funcţionale de piaţă au determinat amplificarea şi prelungirea crizei sistemice începută în 1990. Astfel, mai ales în primii ani de după 1990, şomajul şi reducerea puterii de cumpărare au afectat evoluţia înregistrată de turismul românesc, prin diminuarea cererii de servicii turistice. Evoluţii descendente au fost observate la nivelul tuturor indicatorilor turistici; a scăzut numărul unităţilor turistice, capacitatea turistică existentă, capacitatea turistică în funcţiune, precum şi indicii de utilizare a capacităţii de cazare turistică în funcţiune. Tabelul nr. 10 Evoluţia indicatorilor turistici în primii ani de tranziţie, România 1990–1995 Indicatori 1990 1995 1995 % 1990 Reţeaua turistică (număr unităţi) Total, din care: 3 213 2 905 90,4% – Hoteluri şi moteluri 830 929 111,9% Capacitatea turistică existentă (număr locuri) Total, din care: 353 236 289 539 82,0% – Hoteluri şi moteluri 167 979 170 329 101,4% Capacitatea turistică în funcţiune (mii locuri /zile) Total, din care: 77 022 53 540 69,5% – Hoteluri şi moteluri 46 787 37 906 81,0% Indicii de utilizare a capacităţii de cazare turistică în funcţiune (%) Total, din care: 57,8 45,0 77,9% – Hoteluri şi moteluri 65,8 48,2 73,3% Sursa: INS, 1996, pp. 670, 671, 675. Note: Capacitatea de cazare turistică existentă (instalată) reprezintă numărul de locuri de cazare de folosinţă turistică înscrise în ultimul act de recepţie, omologare, clasificare al unităţii de cazare turistică, exclusiv paturile suplimentare care se pot instala în caz de necesitate. Capacitatea de cazare turistică în funcţiune reprezintă numărul de locuri de cazare puse la dispoziţia turiştilor de către unităţile de cazare turistică, ţinând cont de numărul de zile cât sunt deschise unităţile în perioada considerată. Se exclud locurile din camerele sau unităţile închise temporar din lipsă de turişti, pentru reparaţii sau din alte motive. Indicele de utilizare a capacităţii de cazare turistică în funcţiune se calculează prin raportarea numărului de înnoptări realizate, la capacitatea de cazare turistică în funcţiune, din perioada respectivă. 15 OFERTA TURISTICĂ DIN ROMÂNIA: 1948–2010 313 În perioada 1990–1995, doar două tipuri de unităţi turistice – hoteluri şi moteluri, tabere de copii şi elevi – au reuşit să menţină o parte din performanţe la niveluri apropiate de cele anterioare anului 1990. Cu toate acestea, reducerea cererii turistice s-a reflectat în scăderea indicilor de utilizare atât pentru aceste unităţi, cât şi pentru toate celelalte tipuri. De altfel, în aceeaşi perioadă, numărul turiştilor a scăzut drastic, de la 12 297 mii persoane, dintre care 1 432 mii turişti străini, în 1990, la 7 070 mii persoane, dintre care 766 mii turişti străini, înregistrate în 1995 (INS, 1996: 674). Mediul legal şi instituţional După 1990 au fost adoptate o serie de iniţiative de racordare a ţării la spaţiul de conlucrare central vest european şi nord-atlantic, finalizate prin aderarea României mai întâi, la NATO (2004) şi ulterior, la Uniunea Europeană (1 ianuarie 2007). Cu precădere negocierile de preaderare şi primire a României în rândul statelor membre ale Uniunii Europene au ridicat, printre altele, şi chestiunea impulsionării, dezvoltării şi modernizării turismului, în special a agroturismului. Cu atât mai mult se impunea iniţierea de programe de dezvoltare a turismului rural românesc, întrucât, pe deoparte, înainte de 1989, în pofida unor importante investiţii disponibilizate pentru dezvoltarea capacităţilor turistice, în localităţile rurale se manifestaseră în continuare unele rămâneri în urmă în ceea ce priveşte numărul şi capacităţile de cazare ale unităţilor de profil, iar pe de altă parte, criza sistemică îngreuna orice programe şi proiecte de extindere şi modernizare a bazei turistice. Ori, în statele-membre ale Uniunii Europene „…turismul rural nu este, la drept vorbind un fenomen nou. De-a lungul timpului – acest timp numărându-se în decenii pentru majoritatea tărilor UE – cazarea turiştilor la sate s-a practicat de-o manieră mai mult sau mai puţin spontană ori organizată. În schimb, ceea ce este nou reprezintă dimensiunea la care s-a ajuns prin expansiunea fenomenului turistic şi în spaţiul rural. Această expansiune se explică, pe de o parte, prin relansarea dezvoltării regiunilor rurale şi pe de altă parte, prin diversificarea formelor de practicare a turismului de masă. De aceea, regiunile Europei înscriu rând pe rând turismul în cadrul politicilor de dezvoltare de viitor” (Bran şi alţii, 1997: 7). Corespunzător noilor aspiraţii româneşti în materie de turism, din anul 1993 România face parte din organismul comunitar turistic EUROGITES, înfiinţat în anul 1990 (ibid.: 12). În plan intern s-a înfiinţat Asociaţia Naţională pentru Turismul Rural Ecologic şi Cultural din România (ANTREC). Lor li s-au adăugat un grup de inimoşi animatori din domeniul agroturismului montan care acţionaseră şi înainte de 1989, sub coordonarea profesorului universitar Radu Rey, în cadrul Comisiei Economice a Zonei Montane precum şi al Ministerului Turismului (sau al celorlalte organisme guvernamentale, care au fiinţat vremelnic, între 1990–2010, în locul Ministerului Turismului) (ibid.: 119). Principalul rol în dinamizarea eforturilor de extindere, modernizare şi diversificare a reţelei turismului rural 314 DAN CONSTANTIN RĂDULESCU, MANUELA SOFIA STĂNCULESCU 16 românesc a revenit iniţiativei private, precum cei peste 25 de tour-operatori apăruţi 11 după 1990 , cărora li se adaugă miile de investitori privaţi din ţară. Importantă a rămas însă şi după 1990 activitatea de cristalizare a noilor norme instituţional-organizatorice de fundamentare a înfiinţării, organizării şi funcţionării unităţilor turistice. Sub acest aspect, atât întreprinzătorii privaţi, cât şi societăţile comerciale cu capital integral sau majoritar de stat din sfera turismului, au avut la dispoziţie, în perioada 1990–2010, o paletă corespunzătoare de reglementări legislative privind mediul economic general sau emise special pentru domeniul turismului. Aceste măsuri au făcut posibilă funcţionarea unităţilor turistice, inclusiv transformările şi modificările denumirilor şi obiectului de activitate al acestor unităţi. Spre exemplu, din 1991, au dispărut unităţile şcolare şi locuinţele contractate de cetăţeni, dar au început să apară primele unităţi turistice private: pensiunile turistice. Aceste noi unităţi au fost trecute în rândul hanurilor turistice, în 1992, pentru ca începând cu 1993 să fie menţionate ca unităţi distincte. Dintre pensiunile turistice, din 1995 au fost desprinse şi înregistrate separat în statistici fermele agroturistice şi pensiunile turistice rurale (INS, 1994 şi 1996). Ulterior, încep să apară şi alte unităţi turistice, private sau mixte: hoteluri, hoteluri pentru tineret, hosteluri, moteluri, campinguri şi unităţi tip căsuţe, vile turistice şi bungalouri, spaţii de cazare pe nave, popasuri turistice, hanuri turistice, cabane turistice şi tabere pentru elevi şi preşcolari. Ca şi în celelalte sectoare ale economiei, iniţiativele private în turism se bazau pe dispoziţiile Decretului-lege nr. 54, din 5 februarie 1990 (Monitorul Oficial, nr. 20 din 20 februarie 1990), care prevedeau: „1. În scopul satisfacerii în condiţii mai bune a cerinţelor de bunuri şi servicii ale populaţiei, folosirii eficiente de materii prime şi materiale şi creşterii gradului de utilizare a forţei de muncă se pot organiza prin libera iniţiativă: a) Întreprinderi mici cu un număr de cel mult 20 de salariaţi; b) Asociaţii cu scop lucrativ cu maxim 10 lucrători; c) Asociaţii familiale; d) Activităţi prestate de persoane fizice în mod independent. 2) Statul garantează libera organizare şi desfăşurare a activităţilor de producţie şi servicii prevăzute la art. 1”. Similar, Decretul-lege nr. 67, din 1990 (Monitorul Oficial, nr. 20 din 9 februarie 1990), privind organizarea şi funcţionarea cooperaţiei de consum şi credit includea turismul printre obiectele de activitate ale cooperativelor de consum şi credit. Din punct de vedere organizatorico-funcţional se hotăra, spre exemplu, prin HG nr. 391 din aprilie 1990 (Monitorul Oficial, nr. 53 din 23 aprilie 1990), trecerea unităţilor de turism şi agrement ale fostelor comitete judeţene UTC în administrarea provizorie a Companiei Autonome de Turism pentru Tineret. Întreprinderile turistice 11 Cum ar fi „Branimpex„ – Bran, „Trans Tour SRL” – Praid Harghita, „SC Drăguş” – Covasna, „Dublion SRL” – Câmpulung, „Ovidiu Tour” – Bran (Bran şi alţii, 1997). 17 OFERTA TURISTICĂ DIN ROMÂNIA: 1948–2010 315 proprietate de stat au fost transformate în societăţi comerciale, prin dispoziţiile legii nr. 15, din august 1990 (Monitorul Oficial, nr. 98 din 8 august 1990), în care statul era acţionar unic, majoritar sau minoritar (transformările s-au făcut în timp, destul de lent, mai ales pentru unităţile de capacitate mare, hoteluri). Dispoziţiile legii 15/1990 erau extinse, prin HG nr. 1041 din 25 septembrie 1990 (Monitorul Oficial, nr. 107 din 25 septembrie 1990), exclusiv pentru sectorul turistic, prin statuarea înfiinţării de societăţi comerciale pe acţiuni, inclusiv de către prefecturi, la nivel local, la care puteau să se asocieze şi persoane fizice române sau străine. Temeiul juridic deplin de activitate în sfera turismului l-a reprezentat Legea nr. 31, din noiembrie 1990 (Monitorul Oficial, nr. 126–127 din 17 noiembrie 1990), privind constituirea, organizarea şi funcţionarea societăţilor comerciale pe acţiuni. În virtutea noii legi, prin HG nr. 91/1991 (Monitorul Oficial, nr. 38 din februarie 1991) s-a constituit, spre exemplu, SC Compania de Turism pentru Tineret SA cu sediul în Bucureşti, în vederea stimulării şi facilitării dezvoltării turismului, în rândul tuturor categoriilor de tineri. În ceea ce priveşte turismul rural, OG nr. 62, din 24 august 1994 (Monitorul Oficial, nr. 245 din 30 august 1994), stabilea măsuri de stimulare a iniţiativei particulare, pentru organizarea de pensiuni turistice sau ferme agroturistice, în mediul rural din zona montană de peste 500 m, din Delta Dunării, sau de pe litoralul Mării Negre. Ulterior, aceste facilităţi au fost extinse, prin stipulaţiile OG nr. 63, din 28 august 1997 (Monitorul Oficial din 1 august 1997), în vederea stimulării înfiinţării de pensiuni turistice rurale şi în restul localităţilor rurale cu potenţial turistic. Un an mai târziu, OG nr. 58/1998 (Monitorul Oficial, nr. 309 din 26 august 1998) statua faptul că: „turismul constituie un domeniu prioritar al economiei naţionale… Coordonarea turismului şi controlul activităţii de turism se fac de Ministerul Turismului… Ministerul Turismului elaborează Strategia de dezvoltare a turismului pe termen mediu şi lung, precum şi Programul general de dezvoltare a turismului, care va fi aprobat de guvern”. În vederea finanţării sporite a proiectelor de promovare şi dezvoltare a turismului, s-a emis OG nr. 8, din 30 ianuarie 1998, aprobată cu Legea nr. 23, din 27 martie 2000 (Monitorul Oficial, nr. 135 din 30 martie 2000), privind constituirea Fondului Special pentru Promovarea Turismului. Acestea au fost, în linii în mari, principalele iniţiative instituţional-legislative care au exercitat consecinţe asupra înfiinţării, organizării şi funcţionării unităţilor turistice din România, între 1990 şi 2010. Privatizarea în sectorul turismului Privatizarea acestui sector a fost întârziată, fiind realizată, în mare parte, într-un mod defectuos, în absenţa unei strategii clare de încurajare a investiţiilor şi a dezvoltării a turismului. Până în jurul anului 2000, la majoritatea unităţilor turistice 316 DAN CONSTANTIN RĂDULESCU, MANUELA SOFIA STĂNCULESCU 18 s-a aplicat formula ,,locaţiei în gestiune” în care administratorii nefiind proprietari, nu au avut nici un interes pentru investiţii, ci numai pentru scoaterea unui profit oarecare, în baza unui efort minim. Efectele privatizării la nivelul industriei turismului au fost dezastruoase, cu exemple în staţiunile Băile Herculane, Malnaş, Borsec, Sovata şi altele, inclusiv pe litoral, cu atât mai mult cu cât s-au asociat cu scăderea drastică a cererii turistice. Ca urmare a ritmului lent de privatizare a societăţilor comerciale din turism, s-a emis OUG nr. 7, din 11 ianuarie 2001 (Monitorul Oficial, nr. 31 din 17 ianuarie 2001), privind unele măsuri pentru accelerarea şi finalizarea procesului de privatizare a societăţilor comerciale din turism, prin care se hotăra trecerea societăţilor în cauză de la Autoritatea pentru Privatizare şi Administraţia Participaţiilor Statului (APAPS) la Ministerul Turismului. Figura de mai jos prezintă ritmul în care s-au privatizat unităţile turistice (total şi hoteluri, moteluri), comparativ cu pensiunile agroturistice. Per totalul unităţilor de cazare turistică, între 1996 şi 2010, se înregistrează un progres considerabil în ceea ce priveşte procesul de privatizare, de la 852 de unităţi privatizate dintr-un total de 2 965 unităţi (adică doar 29%), în anul 1996, la 4 830 unităţi privatizate dintr-un total de 5 279 unităţi turistice (adică 91%), în 2010. Figura 1 Ponderea unităţilor turistice în proprietate privată: 1996–2010 (%) Sursa: INS, Turismul României. Breviar statistic (diverse ediţii). Se observă că în cazul hotelurilor şi motelurilor, de departe cele mai importante unităţi turistice din România, evoluţia procesului de privatizare a urmat aceeaşi curbă întârziată, dar crescătoare – de la mai puţin de o treime (32%) privatizate în 1996, la 56% în 1999, 82% în 2003, respectiv la 92%, în 2010. Spre deosebire de hoteluri şi moteluri, pensiunile agroturistice sunt nou apărute după 1990, fiind rezultatul unor iniţiative private. Corespunzător, la nivelul pensiunilor, ponderea unităţilor private a fost de 100% încă de la început. Fiind mai mici, mai flexibile şi gestionate de manageri, dacă nu mai competenţi, în tot cazul 19 OFERTA TURISTICĂ DIN ROMÂNIA: 1948–2010 317 mai motivaţi, pensiunile agroturistice au reuşit să se dezvolte mai repede şi să obţină performanţe economice mai bune decât celelalte unităţi turistice, mai ales în perioada de creştere economică 2000–2008. Dar acest subiect este tratat într-o secţiune viitoare. Dezvoltarea şi activitatea unităţilor turistice În paginile anterioare a fost deja evidenţiat faptul că, între anii 1990 şi 1995, unităţile turistice din România, indiferent de tipul de localitate în care funcţionau, urbană sau rurală, au înregistrat dificultăţi în derularea activităţilor lor curente, fapt pentru care numărul unităţilor s-a redus, iar indicii funcţionali au prezentat tendinţe descendente. După 1995 însă, oferta şi activitatea turistică au cunoscut o revenire. Tabelul nr. 11 Reţeaua unităţilor de cazare turistică în România: 1990–2010 (număr de unităţi) 1990 1995 2000 2005 2010 2010–1990 Total, din care: 3 213 2 905 3 121 4 226 5 279 2 066 Hoteluri 830 929 943 993 1246 416 Hoteluri pentru tineret – – 1 25 * na Hosteluri – – 2 33 114 114 Moteluri ** ** ** 161 151 na Hanuri turistice 131 21 23 11 4 –127 Vile turistice 1 551 1 324 1 066 716 768 –783 Cabane turistice 226 175 161 113 134 –92 Pensiuni turistice – 128*** 361 597 1 006 1 006 Pensiuni agroturistice – – 240 956 1 354 1 354 Campinguri 217 141 140 72 51 –166 Popasuri turistice – – 6 29 32 32 Bungalouri **** **** **** 305 268 268 Tabere elevi şi preşcolari 203 186 172 151 92 –111 Unităţi şcolare 24 – – – – –24 Locuinţe contractate de 31 – – – – –31 cetăţeni Căsuţe turistice ***** ***** ***** 52 49 na Sate de vacanţă – 1 1 3 4 4 Spaţii de cazare pe nave – – 5 9 7 7 Sursa: INS, Turismul României. Breviar statistic (diverse ediţii). Note: * Sunt trecute împreună cu hostelurile; ** Sunt trecute împreună cu hotelurile; *** Sunt trecute împreună cu pensiunile turistice; **** Sunt trecute împreună cu vilele turistice; ***** Sunt trecute împreună cu campingurile. NA – valorile nu pot fi determinate. Numărul unităţilor turistice a înregistrat creşteri după 1995. Creşterea a fost mult mai accentuată după anul 2000, odată cu revenirea economiei naţionale. Cea mai mare parte a acestei creşteri s-a înregistrat la nivelul hotelurilor şi a pensiunilor 318 DAN CONSTANTIN RĂDULESCU, MANUELA SOFIA STĂNCULESCU 20 turistice sau agroturistice (care au luat locul hanurilor, vilelor şi cabanelor turistice, care s-au restrâns considerabil). În acelaşi timp, reformele din domeniul educaţiei au avut ca efect pervers reducerea drastică a taberelor şcolare, chiar şi în perioada de creştere economică. Alţi indicatori funcţionali specifici nu au urmat aceeaşi curbă crescătoare. Deşi reţeaua de unităţi turistice s-a extins, diversificat şi modernizat în comparaţie cu anii ’90, cererea turistică a fost mult mai sensibilă la evoluţia veniturilor populaţiei. Figura următoare arată că numărul turiştilor din ţară cazaţi în unităţi turistice a scăzut de la 12 297 mii, în 1990 până la 4 920 mii, în 2000. Ulterior, a crescut constant până în anul 2008, la 7 125 mii persoane, rămânând însă mult sub nivelul iniţial. După 2008, indicatorul îşi opreşte evoluţia ascendentă, ajungând la circa şase milioane turişti, adică aproximativ jumătate din valoarea de referinţă din 1990, în principal ca urmare a crizei financiare internaţionale, dar şi a pachetului de politici de austeritate implementat de guvern. Figura 2 Numărul turiştilor interni cazaţi în unităţile turistice (mii persoane) Sursa: INS, Anuarul statistic (diverse ediţii) şi Turismul României. Breviar statistic 2010 (2011). Pe categorii de unităţi turistice sunt înregistrate evoluţii asemănătoare: declinuri numerice, între 1990 şi 2000, urmate de creşteri vizibile în perioada 2000–2008 şi o scădere marcată pentru ultimii doi ani ai perioadei, respectiv 2009 şi 2010. Singurul tip de unitate turistică care nu respectă această curbă sunt taberele de elevi şi preşcolari. Numărul de turişti în tabele şcolare a înregistrat, după 1995, o scădere continuă, de la 294 mii persoane la doar 66 mii, în 2010. Scăderea cererii interne pentru servicii turistice se reflectă în reducerea 12 . drastică a indicilor de utilizare a capacităţii de cazare turistică în funcţiune 12 Indicele de utilizare a capacităţii de cazare turistică în funcţiune se calculează prin raportarea numărului de înnoptări realizate, la capacitatea de cazare turistică în funcţiune (numărul de locuri de cazare raportat la numărul de zile cât sunt deschise unităţile), din perioada respectivă. 21 OFERTA TURISTICĂ DIN ROMÂNIA: 1948–2010 319 Figura 3 Indicii de utilizare a capacităţii de cazare turistică în funcţiune 1990–2010 (%) Sursa: INS, Anuarul statistic (diverse ediţii) şi Turismul României. Breviar statistic 2010 (2011). Astfel, pe totalul unităţilor turistice, utilizarea capacităţii de cazare turistică în funcţiune scade de la 57,8%, în 1990, la 45%, în 1995, atinge 35% în 2000, unde se păstrează (cu variaţii uşoare) până în 2008, pentru ca apoi să ajungă la doar 25%, în 2010. Tabelul nr. 12 Veniturile din serviciile turistice: 1990–2009 1990 1995 2000 2005 2009 (milioane lei, preţuri curente) Total servicii de piaţă furnizate populaţiei 82 440 3 179 601 3 600 12 576 14 252 Total servicii turism 70 664 1 117 254 1 034 3 552 6 363 Hoteluri şi unităţi de cazare similare 70 001 715 600 591 2 036 2 902 (%) Total servicii de piaţă furnizate populaţiei 100 100 100 100 100 Total servicii turistice 85,7 35,2 28,7 28,2 44,6 Sursa: INS, Anuarul statistic (diverse ediţii). Note: Alături de hoteluri şi alte posibilităţi de cazare similare, serviciile turistice includ: Facilităţi de cazare pentru vacanţe de scurtă durată, parcări pentru rulote, campinguri, tabere, Alte servicii de cazare, activităţi ale agenţiilor turistice şi ale operatorilor, alte servicii de turism. Datele pentru 2010 nu sunt disponibile. Ca o consecinţă, volumul încasărilor pentru serviciile de ordin turistic prestate populaţiei au avut aceeaşi evoluţie: declin pentru anii 1990–2000, reluarea creşterii între 2000 şi 2008, contracţie în anul 2009. De precizat că nici în perioada de remont maxim, 2005–2008, nu au fost atinse valorile (reale) înregistrate în anul 1990. În plus, specialiştii (e.g. Boghean, 2010) pun în evidenţă alte schimbări structurale de la nivelul turismului. Dacă la începutul anilor ’90, majoritatea populaţiei prefera litoralul românesc, după 2000, destinaţiile externe (cu precădere 320 DAN CONSTANTIN RĂDULESCU, MANUELA SOFIA STĂNCULESCU 22 Bulgaria, Turcia, Grecia, Spania sau Egipt) au câştigat tot mai mult teren. Astfel, importanţa litoralului a scăzut semnificativ, infrastructura învechită, calitatea scăzută a serviciilor şi ofertele la preţuri necompetitive au determinat o parte consistentă din piaţa românească să se orienteze către alte locuri. La nivelul destinaţiilor interne, marii câştigători din ultimii ani includ agroturismul, zonele montane şi Delta Dunării (Stănculescu şi Marin, 2012). Dincolo de schimbările cu privire la destinaţie, în prezent, românii preferă călătoriile scurte (cu 1–3 nopţi de cazare), pe care le organizează singuri (95% din toate călătoriile din 2009), în care se cazează în unităţi turistice mici şi/sau informale, precum şi la rude/prieteni (doar în 10% din toate călătoriile cu înnoptare, cazarea a fost la un hotel, motel sau similar). Prin urmare, majoritatea călătoriilor implică costuri reduse, de doar 70 euro pe călătorie, prin comparaţie cu 234 euro pe călătorie, media la nivelul EU-27 (Eurostat, 2011). Dezvoltarea turismului rural – pensiunile agroturistice Aşa cum am mai precizat, statisticile turismului nu sunt disponibile dezagregate în funcţie de mediul de rezidenţă. Dat fiind însă faptul că pensiunile agroturistice reprezintă un tip de unitate de cazare turistică funcţională doar în mediul rural, o analiză a evoluţiei acestora poate oferi o imagine destul de clară (chiar dacă parţială) asupra dinamicii turismului în mediul rural, în perioada 1996– 2010. Reamintim că, în perioada 1990–1993, pensiunile agroturistice apăreau în înregistrările statistice oficiale împreună cu pensiunile turistice urbane şi cu hanurile turistice. Ulterior, în 1993–1995, pensiunile agroturistice erau denumite „pensiuni turistice rurale” şi erau înregistrate împreună cu pensiunile turistice urbane şi fermele agroturistice. Începând din anul 1996, sunt denumite „pensiuni agroturistice” şi înregistrate ca şi categorie distinctă. Datele din tabelul anterior arată că, spre deosebire de celelalte tipuri de unităţi turistice, turismul rural în pensiuni agroturistice s-a dezvoltat constant după 1996. Activitatea a cunoscut un recul, dar doar în anul 2010, şi de nivel redus. Astfel, numărul pensiunilor agroturistice a crescut de la 61 de unităţi în 1996, la 1 354 unităţi, în 2010. Adică, sporul a fost de peste 22 de ori, în timp ce pentru totalul unităţilor de cazare turistică numărul a crescut de mai puţin de două ori. Corespunzător, capacitatea de cazare turistică existentă a crescut spectaculos, de 13 aproape 61 de ori între 1996 şi 2010, de la 332 la peste 20 mii locuri de cazare. Similar, capacitatea turistică în funcţiune a înregistrat o creştere de circa 60 de ori, 14 de la doar 73 la 4 334 mii locuri/zile . 13 Spre comparaţie, la nivelul tuturor unităţilor turistice, capacitatea de cazare existentă a crescut de 1,65 ori, în aceeaşi perioadă. 14 Spre comparaţie, la nivelul tuturor unităţilor turistice, sporul a fost de 1,17 ori. 23 OFERTA TURISTICĂ DIN ROMÂNIA: 1948–2010 321 Tabelul nr. 13 Evoluţia indicatorilor turistici pentru pensiunile agroturistice, România: 1996–2010 Număr Utilizare a Capacitatea Capacitatea Reţeaua total turişti capacităţii de cazare turistică în turistică turistică cazaţi turistică în funcţiune funcţiune existentă (număr (mii locuri/ (mii (număr locuri) (%) unităţi) zile) persoane) 61 332 73 13,1 2 1996 400 3 544 805 8,1 28 2000 956 11 151 2 528 14,5 170 2005 1 354 20 208 4 334 12,6 265 2010 Sursa: INS, Turismul României, Breviar statistic, 1996–2010. Notă: Statisticile privind pensiunile agroturistice sunt disponibile doar începând cu 1996. Pensiune agroturistică – structură de primire turistică, cu o capacitate de cazare de până la opt camere, funcţionând în locuinţele cetăţenilor sau în clădiri independente, care asigură în spaţii special amenajate cazarea turiştilor şi condiţii de pregătire şi servire a mesei, precum şi posibilitatea participării la activităţi meşteşugăreşti sau gospodăreşti. Capacitatea de cazare turistică existentă (instalată) reprezintă numărul de locuri de cazare de folosinţă turistică înscrise în ultimul act de recepţie, omologare, clasificare al unităţii de cazare turistică, exclusiv paturile suplimentare care se pot instala în caz de necesitate. Capacitatea de cazare turistică în funcţiune reprezintă numărul de locuri de cazare puse la dispoziţia turiştilor de către unităţile de cazare turistică, ţinând cont de numărul de zile cât sunt deschise unităţile în perioada considerată. Se exclud locurile din camerele sau unităţile închise temporar din lipsă de turişti, pentru reparaţii sau din alte motive. Indicele de utilizare a capacităţii de cazare turistică în funcţiune se calculează prin raportarea numărului de înnoptări realizate la capacitatea de cazare turistică în funcţiune, din perioada respectivă. 15 , având o Utilizarea capacităţii de cazare este însă la nivel relativ redus valoare de circa 13% atât la începutul, cât şi la finalul perioadei de referinţă, dar cu variaţii între un minim de 5,8% în 1999 şi un maxim de 18,4%, în 2008. Numărul de turişti care se cazează în pensiuni agroturistice nu reflectă scăderea cererii de servicii turistice din perioada anterioară anului 2000. Pensiunile fiind în proces de formare aveau un număr mic de turişti, care însă a crescut continuu până în 2008. De-a lungul perioadei de referinţă, numărul de turişti a ajuns de la două mii la 358 mii, în 2008, reducându-se în anii de criză până la 265 mii, în 2010. Oricum, per total, sporul de turişti este impresionant, de peste 132 de ori, prin comparaţie cu situaţia de la nivelul întregii reţele turistice, cu o reducere, în 2010, la 92% din numărul de turişti înregistraţi în 1996. În concluzie, pensiunile agroturistice au reuşit să facă faţă destul de bine la transformările structurale care au avut loc în perioada analizată, chiar mai bine decât alte tipuri de unităţi turistice. Aşadar, pensiunile agroturistice au reprezentat 15 Pentru comparaţie, valoarea acestui indicator pentru totalul unităţilor de cazare a fost de 25,3%, în 2010, adică aproape dublă. 322 DAN CONSTANTIN RĂDULESCU, MANUELA SOFIA STĂNCULESCU 24 iniţiative de profil, relativ bine susţinute de investitorii privaţi, care au contribuit de o manieră semnificativă, pe de o parte, la dezvoltarea generală a activităţii în turism şi, pe de altă parte, au asigurat reale condiţii de dezvoltare durabilă şi de ridicare a calităţii vieţii în localităţile rurale, în care au fost constituite şi funcţionează. Evident, contribuţii asemănătoare au asigurat şi celelalte unităţi turistice care au continuat să funcţioneze în localităţile rurale: tabere de elevi şi preşcolari, vile turistice şi bungalouri, cabane turistice, campinguri, unităţi tip căsuţe şi hanuri turistice. Specialiştii români din domeniu au evidenţiat încă de la începutul anilor ’90 ai secolului trecut importanţa pe care o are turismul rural în procesele de valorificare superioară a resurselor umane şi materiale ale zonelor rurale din România, ce atribuie turismului rural rolul unui adevărat marker de ilustrare a identităţilor locale şi de garantare a unei dezvoltări durabile, apte totodată să ofere o nouă viziune a solidarităţii sociale sat-oraş, ca răspuns eficient la nevoile de petrecere a timpului liber mai aproape de natură (Bran şi Istrate, 1995). În acest scop, în perioada următoare, sprijinul acordat unităţilor turistice care operează în localităţile rurale ar trebui intensificat, astfel încât turismul să devină o pârghie efectivă de dezvoltare a cât mai multor comunităţi. Este de aşteptat ca noua Lege a turismului, aflată încă în faza de elaborare, să stimuleze turismul rural, în vederea extinderii şi diversificării acestuia, în consonanţă cu standardele în domeniu ale Uniunii Europene. Aceasta pentru că în condiţiile social-economice obiective actuale, ce caracterizează evoluţia comunităţilor săteşti din România, turismul rural reprezintă una dintre puţinele opţiuni viabile disponibile pentru o dezvoltare economică durabilă a acestor comunităţi, ca fundament de ridicare a nivelului calităţii vieţii pentru satul românesc contemporan. CONCLUZII: 1948–2010 Studiul de faţă a prezentat, evident succint, câteva repere evolutive majore înregistrate de turismul din România între 1948 şi 2010. Au fost evidenţiate principalele deosebiri între două etape istorice: 1948–1989 şi 1990–2010, cu diferenţierea primilor ani de tranziţie: 1990–1995. În etapa 1948–1989, în condiţiile regimului totalitar, s-a constituit, mai ales după anii 1955–1965, o reţea de unităţi turistice de stat. Această reţea acoperea atât mediul urban, cât şi cel rural. Politica de stat punea turismul în relaţie, în primul rând, cu recuperarea capacităţii de muncă a salariaţilor şi familiilor acestora. Rolul educativ şi de petrecere plăcută a timpului liber era considerat mai degrabă secundar şi concentrat la nivelul copiilor şi tinerilor. Interesele autorităţilor legate de utilizarea unităţilor turistice pentru procurarea de devize convertibile şi sume în lei sporite au justificat eforturi de reglementare, extindere, modernizare şi specializare a reţelei turistice, dar în condiţii de control strict atât asupra operatorilor, cât şi asupra 25 OFERTA TURISTICĂ DIN ROMÂNIA: 1948–2010 323 turiştilor. Oricum, numărul unităţilor de profil, numărul serviciilor, precum şi numărul turiştilor a crescut constant. Sectorul a continuat să se dezvolte chiar şi în contextul economiei de penurie din anii ’80. În etapa 1990–2010, în schimb, au fost înregistrate evoluţii deosebit de complexe. Pe fondul declinului economic accentuat, din primii ani ai tranziţiei, turismul a urmat o evoluţie descendentă, ca şi alte sectoare ale economiei naţionale. Privatizarea întârziată şi defectuoasă, instabilitatea mediului legislativ şi instituţional, reformele necoordonate din fiscalitate, educaţie şi alte sectoare au avut efecte distructive, cu atât mai mult cu cât sectorul se confrunta cu o scădere drastică a cererii de servicii, din cauza sărăcirii a largi segmente de populaţie. Totuşi, după 1995, dar mai ales după 2000, sectorul a cunoscut o revitalizare, ca urmare a dezvoltării pieţei şi a creşterii economice. După anul 2008, se fac resimţite efectele negative ale crizei financiare internaţionale. Evoluţia pozitivă a turismului rural, chiar şi în condiţiile unei subdezvoltări a multor comunităţi săteşti, este de remarcat şi indică o posibilă direcţie strategică de acţiune pentru viitor. Se impun măsuri urgente, în plan instituţional-legislativ, ca şi intervenţia autorităţilor locale, în vederea încurajării înfiinţării şi funcţionării unităţilor turistice din rural, care rămân unele dintre puţinele opţiuni de dezvoltare pentru comunităţile locale. În acest sens, mai ales în mediul rural, trebuie operaţionalizate ample proiecte de extindere şi modernizare a reţelelor de transport, tehnologie a informaţiei şi comunicaţiilor, canalizare, apă potabilă, dar şi ample lucrări de ecologizare, igienizare, sistematizare şi recuperare a patrimoniului cultural şi istoric. În plus, noua Lege a turismului este aşteptată să asigure fundamentul legislativ de la care să pornească un întreg sistem de instrumente instituţional- legislative, menite să impulsioneze dezvoltarea şi diversificarea turismului din România, ca o puternică şi eficientă platformă de demarcare şi de garantare a unei dezvoltări economice şi sociale durabile. BIBLIOGRAFIE 1. Barbu, Gh. (coord.), Turismul ramură a economiei naţionale. Studii, Bucureşti, Editura pentru Turism, 1973. 2. Barbu, Gh., Turismul şi calitatea vieţii, Bucureşti, Editura Politică, 1980. 3. Barbu, Gh. (coord.), Turismul în economia naţională. Studii, Bucureşti, Editura Sport- Turism, 1981. 4. Boghean, C., Economia Turismului, 2010, disponibil online la http://www.seap.usv.ro/idd/ curs_licenta_ECTS.pdf. 5. Bonifaciu, S. Roumanie Guide touristique, Bucureşti, Editura Sport-Turism, 1985. 6. Bran, F., Istrate, I., Turismul ecologic, în „Tribuna economică”, nr. 23–24, Bucureşti, 1995. 7. Bran, F., Marian, D., Şimon, T., Turismul rural – modelul european, Bucureşti, Editura Economică, 1997. 8. Bărănescu, R., Curs de economie şi organizarea turismului, vol I, Bucureşti, Editura Didactică şi Pedagogică, 1973. 324 DAN CONSTANTIN RĂDULESCU, MANUELA SOFIA STĂNCULESCU 26 9. Demunter, C., Dimitrakopoulou, C., Domestic Tourism, in “Statistics in focus”, Eurostat, no. 49, 2011. 10. Donoaica, Ş., Aspecte din activitatea de turism, Bucureşti, Editura Litera, 1989. 11. Hapenciuc, C. V., Cercetarea statistică în turism, Bucureşti, Editura Didactică şi Pedagogică, 2003. 12. Ionescu, I., Turismul, fenomen economic, social şi cultural, Bucureşti, Editura Oscar Print, 2000. 13. Istrate, I., Bran, F., Rosu, A. G., Economia turismului şi mediul înconjurător, Bucureşti, Editura Economică, 1996. 14. Istrati, I., Romania, A Traveller’s Handbook, Bucureşti, Editura Ştiinţifică şi Enciclopedică, 1986. 15. Stănculescu, M. S., Marin, M., Tourism Demand in Romania, în „Revista Română de Statistică – Supliment”, trim III, 2012, p. 41–61. 16. *** Anuarul Statistic al României, Institutul Naţional de Statistică, diverse ediţii. 17. *** Biblioteca legilor uzuale adnotate, Bucureşti, 1933. 18. *** Buletinul Oficial al RSR, 1965–1989, Bucureşti. 19. *** Colecţia de HCM, Legi, Decrete, 1950–1989, Bucureşti. 20. *** Enciclopedia Română, Cluj, Editura Minerva, 1930. 21. *** Enciclopedia României, vol IV, Bucureşti, 1943. 22. *** Îndrumător turistic. În ajutorul Secţiilor de Turism şi Excursii din Întreprinderi, Bucureşti, Imprimeria Ministerului Căilor Ferate, 1954. 23. *** LXXX Mărturii orale. Anii ’80 şi bucureştenii, Muzeul Ţăranului Român, Bucureşti, Editura Paideia, 2003. 24. *** Monitorul Oficial al RPR, Regia Autonomă Monitorul Oficial, Bucureşti, 1949. 25. *** Monitorul Oficial al României, Regia Autonomă Monitorul Oficial, Bucureşti, 1989– 2010. 26. *** Monitorul Oficial, partea I, anul II, nr. 20, 20 februarie 1990, Bucureşti, p. 3–6. 27. *** Monitorul Oficial, partea I, anul II, nr. 20, 9 februarie 1990, Bucureşti. 28. *** Monitorul Oficial, partea I, anul II, nr. 53, 23 aprilie 1990, Bucureşti. 29. *** Monitorul Oficial, partea I, anul II, nr. 98, 8 august 1990, Bucureşti. 30. *** Monitorul Oficial, partea I, anul II, nr. 107, 25 septembrie 1990, Bucureşti. 31. *** Monitorul Oficial, partea I, anul II, nr. 126–127, 17 noiembrie 1990, Bucureşti. 32. *** Monitorul Oficial, partea I, anul III, nr. 38, februarie 1991, Bucureşti. 33. *** Monitorul Oficial, partea I, anul VI, nr. 245, 30 august 1994, Bucureşti. 34. *** Monitorul Oficial, partea I, anul IX, 1 august 1997, Bucureşti. 35. *** Monitorul Oficial, partea I, anul X, nr. 309, 26 august 1998, Bucureşti. 36. *** Monitorul Oficial, partea I, anul XI, nr. 135, 30 martie 2000, Bucureşti. 37. *** Monitorul Oficial, partea I, anul XIII, nr. 31, 17 ianuarie 2001, Bucureşti. 38. *** Pentru o largă dezvoltare a turismului, Bucureşti, Editura Confederaţiei Generale a Muncii, 1952. 39. *** Romania Tourist Itineraries, Bucharest, 1957. 40. *** Turismul şi Alimentaţia Publică, Academia de Studii Economice, Bucureşti, 1978. 41. *** Turismul României, Breviar statistic, Institutul Naţional de Statistică, diverse ediţii. 42. *** Turismul de iarnă, Bucureşti, Editura Confederaţiei Generale a Muncii, 1950. his study presents an empirical research that examines the key- developments in tourism in Romania, during two historical T phases: 1948–1989 and 1990–2010. Based on a desk research, time series for the last 63 years were reconstructed for the main indicators of tourist capacity and its effective use, but also for some indicators related to 27 OFERTA TURISTICĂ DIN ROMÂNIA: 1948–2010 325 tourism demand and tourism business results. Most data come from the official statistics in tourism provided by the National Institute for Statistics. For a comprehensive approach, the major policies, legislation and institutional arrangements that have influenced the development and operation of tourism in the two historical periods are described. This article focuses on tourism understood as a social, cultural and economic phenomenon, related to the movement of people outside their usual place of residence. Thus, tourism is considered here in line with the definition adopted at the UN Conference on Tourism and International Travel (Rome, 1963), as completed at the International Conference on Travel and Tourism Statistics in Ottawa (Canada, 1991), which has been implemented by Eurostat at the European level since 2004: “tourism means the activities of persons travelling to and staying in places outside their usual environment for not * more than one consecutive year for leisure, business and other purposes” (Eurostat, 2011). The study focuses on the domestic tourism, which ‘comprises the activities of residents of a given country travelling to and staying in places only within that country but outside their usual environment’ (Eurostat, 2011). Tourism is most often considered as a demand side subject referring to the activities of visitors. Nonetheless, in this paper, tourism is mainly viewed from the supply side and in this respect it is understood as the set of productive activities which provide services to visitors. Due to the sharp differences between the two historical phases between 1948 and 2010 the analysis is organized in two sections. The first section refers to the main developments of tourism during the communism era (1948– 1989), while the second section reflects the transformations and trends that have occured in the postcommunist period (1990–2010). During the period 1948–1976, a centralized legislative institutional framework was developed, with effects in the tourism sector until 1989. A national network of state-owned tourist facilities was established, especially after 1955–1965. The legislative and institutional changes as well as major investments produced a number of positive effects: the tourist supply was expanded, diversified and modernized, the number of accommodation units, tourist capacity, number of employees in tourism, tourist traffic as well as the volume of tourism receipts increased considerably. Despite the crisis that struck the Romanian economy after 1975–1980, the tourism sector continued to register positive developments both in terms of increasing functional capabilities and tourist traffic. However, the quality of tourism services was highly heterogeneous, ranging from “miserable”, “no customers, but full of cockroaches” and “very good”, which offered services “paid in foreign currency”, being reserved almost exclusively for foreign tourists. The state policy put tourism in relation, first, to recovering of work capacity, while the educational and leisure roles were considered secondary and rather focused on the children and youth. Tourism was viewed as an important economic sector for increasing state revenues, but under conditions of strict control of both the operators and tourists. * Other purposes may include rest and recreation, visiting friends and relatives, health treatment, religion/pilgrimages, professional or cultural purposes, etc. 326 DAN CONSTANTIN RĂDULESCU, MANUELA SOFIA STĂNCULESCU 28 Between 1990 and 2010, the developments of the tourism sector were very complex. Amid the deep economic downturn from the early ’90, tourism has followed a downward trend, like other sectors of the economy. Delayed and flawed privatization, the legal and institutional instability, uncoordinated reforms in taxation, education and other sectors had destructive effects, particularly as the sector was facing a sharp drop in demand for services due to the impoverishment of large segments of population. Downward trends were observed in all tourism indicators. However, after 1995 and especially after 2000, the sector experienced a revival as result of market development and economic growth. After 2008, the negative effects of the global financial crisis have been highly visible. The positive developments of rural tourism, even in conditions of underdevelopment of many rural communities, it is remarkable and indicates a possible strategic direction for future action. Keywords: tourism, tourism supply indicators of tourism, policies in tourism. Primit: 30.03.2012 Acceptat: 25.07.2012 Redactor: Ioan Mărginean 